ОТ КАКВА МАТЕРИЯ ТРЯБВА ДА БЪДЕ БЕБЕШКОТО БОДИ?
 Материята е от съществено значение за всички бебешки дрешки. Тя трябва да бъде естествена, мека и приятна на допир, тъй като и най-малкият дразнител може да предизвика кожен обрив или разраняване на мястото:
Памучната тъкан е най-подходяща за бебета от 0 до 6 месеца , както и след това, защото не предизвиква алергии и не запарва
Ленът също е подходящ, особено през летния сезон, тъй като има антибактериални свойства и позволява на кожата да диша
Качествата на бамбука го доближават до естествения памук, освен това е антибактериален и нишките му са напълно биоразградими
Ако кожата на бебето е раздразнена, можете да се спрете на естествена коприна – много фина и деликатна материя, която няма да причини допълнителен дискомфорт
Напоследък за деца с чувствителна кожа е много разпространен лиоселът – това е антибактериална тъкан, мека, дишаща, лека и удобна, не се мачка лесно и абсорбира влагата два пъти повече от памука


